**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 06.10.2022 ora 08.00 – 07.10.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 07.10.2022, ora 08.00**

**RÂURI:**

**Debitele au fost în general staționare** exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş (exceptând cursul inferior), Bega, Timiş, Bârzava, Moravița, Caraş, Nera, Cerna şi cursul superior al Prutului unde au fost în scădere, iar pe cursul inferior al Mureşului debitele au fost în creştere prin propagare.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraş, Nera, bazinul superior și mijlociu al Jiului, cursurile superioare ale Sucevei, Moldovei şi Trotuşului, cursul superior şi mijlociu al Bistriţei și unii afluenți din bazinele superioare ale Argeșului, Ialomiței și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staționare** exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş (exceptând cursul inferior), Bega, Timiş, Bârzava, Moravița, Caraş, Nera şi Cerna unde vor fi în scădere, iar pe cursul inferior al Mureşului debitele vor fi în creştere prin propagare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țară (secțiunea Baziaș)** în intervalul 06.10.2022 – 07.10.2022 **a fost în creștere, având valoarea de 5000 m3/s**, peste media multianuală a lunii **octombrie (3850 m3/s).**

În aval de Porțile de Fier debitele au fost în creștere pe sectorul Gruia – Oltenița și în scădere pe sectorul Călărași – Tulcea.

**Debitul la intrarea în țară (secțiunea Baziaș) va fi în creștere (5200 m3/s).**

În aval de Porțile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**2.** **Situaţia meteorologică în intervalul 06.10.2022, ora 08.00 – 07.0910.2022, ora 08.00**

**În ţara,** vremea a fost în general frumoasă, iar valorile termice dirune au continuat să crească față de ziua anterioară, fiind în marea lor majoritate ușor mai mari decât cele climatologic specifice acestei date. Cerul a fost variabil, cu înnorări noaptea în nord-estul teritoriului. Vântul a suflat slab și moderat, cu ușoare intensificări în a doua parte a intervalului în zona montană înaltă. Izolat, pe crestele montane mai este strat de zăpadă cu grosimi de până la 5 cm în Munții Făgăraș. Temperaturile maxime s-au încadrat între 16 grade la Ocna Șugatag și 24 de grade la Ploiești, iar la ora 06 se înregistrau temperaturi cuprinse între 2 grade la Făgăraș și 16 grade la Botoșani, Cotnari și Râmnicu Sărat. Izolat, în zonele joase de relief din vest, nord-vest și centru a fost ceață.

***Observaţii:*** *au fost emise 3 mesaje de atenționare cod galben pentru fenomene meteorologice periculoase imediate.*

**La Bucureşti,** vremea a fost predominant frumosă și a continuat să se încălzească ușor față de ziua anterioară. Cerul a fost variabil, mai mult senin seara și noaptea, iar vântul a suflat slab până la moderat. Temperatura maximă, ușor mai mare decât cea climatologic specifică acestei date a fost de 23 de grade la toate stațiile meteorologice, iar la ora 06 erau 5 grade la Băneasa și 9 grade la Afumați și Filaret.

**3. Prognoza meteorologică în intervalul 07.10.2022, ora 08.00 – 08.10.2022, ora 08.00**

**În ţara,** vremea va fi normală din punct de vedere termic. Cerul va fi variabil, cu înnorări temporare în regiunile estice și sudestice, unde doar cu totul izolat și trecător va ploua slab. Vântul va sufla slab și moderat, cu ușoare intensificări pe parcursul zilei în sudul Moldovei, în jumătatea estică a Munteniei și pe litoral, iar spre sfârșitul intervalului în sudul Banatului. Temperaturile maxime se vor încadra între 16 și 24 de grade, iar cele minime de la 2...3 grade în depresiunile Carpaților Orientali, până la 13...14 grade pe litoral. Dimineaţa şi noaptea pe alocuri, mai ales în centrul țării va fi ceaţă.

**La Bucureşti,** cerul va fi variabil, cu unele înnorări din a doua parte a zilei. Vântul va sufla slab și moderat, cu ușoare intensificări pe parcursul zilei. Temperatura maximă va fi de 21...22 de grade, iar cea minimă de 9...10 grade, mai scăzută în zona preorășenească.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

**APM Vaslui** informează de producerea în data de 06.10.2022, în jurul orei 12.00, a unui accident rutier, pe DN 581, în zona Dobrina, județul Vaslui, în urma căruia o cisternă încărcată cu 26 tone de motorină, aparținând SC FARGO IMPEX SRL Chișinău, s-a răsturnat cu scurgeri de motorină în afara parții carosabile . Reprezentanții ISU au intervenit în sensul blocării rigolei DN 581 pentru a evita scurgerea în pârâul Lohan; S-a intervenit cu material absorbant și apoi cu apă pentru limitarea riscului de incendiu.

**Administrația Națională Apele Române** revinecu informații referitoarela poluarea accidentală a apei canalului ANIF Jimbolia (apă foarte tulbure, spumă albă la suprafața apei), în data de 05.10.2022, la ora 17:00, cu ape uzate evacuate de la stația de epurare a orașului Jimbolia (Aquatim S.A.), în zona localităţii Jimbolia, judeţul Timiș, precizând că **poluarea nu se validează**.

**Administrația Națională Apele Române** informează de producerea în data de 06.10.2022, în jurul orei 19.30, a unei posibile poluări accidentale pe Valea Izvor, în orașul Alesd, judeţul Bihor, manifestată prin colorarea albă a apei. A fost anunțată echipa de intervenție care s-a deplasat în teren.

e va reveni cu informații

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 05.10.2022, **la staţia cu indicativul NT-3.**

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

**A.B.A. Prut-Bârlad**

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

**V.  *ALTE EVENIMENTE***

**Măsuri și intervenții în zona lacului Tăul Mare (aflat în administrarea UAT Roșia Montană) și a pârâului Roșia Montană (afluent de dreapta al râului Abrud), județul Alba, din data de 06.10.2022:**

În cursul zilei de 06.10.2022 s-au continuat lucrările de decolmatare a cursului de apă aval baraj pentru a asigura evacuarea apei cu 4 pompe + 3 conducte de aspirare.

În momentul de față se sondează apa în zona celor 3 platforme.

În cursul zilei de 06.10.2022 s-a montat a patra conductă.

Nivelul apei în lacul de acumulare în cursul zilei de 06.10.2022 la orele 12:00 a fost de 335 cm sub cota NNR, scădere totală din data de 01.10.2022 din momentul monitorizării de 308 cm iar la orele 19:00 a fost de 373 cm sub cota NNR, scădere totală din data de 01.10.2022 din momentul monitorizării de 346 cm.

În cursul nopții au continuat lucrările de decolmatare a cursului de apă aval baraj pentru a asigura evacuarea apei cu 4 pompe + 4 conducte de aspirare.

S-a finalizat a 3-a platformă a pompelor.

Nivelul apei în lacul de acumulare la orele 6:30 este de 460 cm sub cota NNR, scădere totală din data de 01.10.2022 din momentul monitorizării de 433 cm.

În cursul zilei de 07.10.2022, la orele 10:00 este programată la primaria Abrud o întâlnire la care vor participa: președinte CJSU plus membi CJSU Alba, Primaria Roșia Montană, expert, 2 constructori, un proiectant, mineri de la RMGC si reprezentanți ai Apelor Române.

Direcția Comunicare